Πήγε στα ΕΠΑΛ και αρίστευσε – Η 38χρονη εργαζόμενη Αλεξάνδρα Τζάτσου συγκέντρωσε 19.150 molecules! – Sierafm\nΠήγε στα ΕΠΑΛ και αρίστευσε – Η 38χρονη εργαζόμενη Αλεξάνδρα Τζάτσου συγκέντρωσε 19.150 molecules!\nΣτην εκπλήρωση ενός ονείρου ζωής βρίσκεται η 38 time Αλεξάνδρα Τζάτσου από την Κοζάνη που αρίστευσε στις Πανελλαδικές εξετάσεις συγκεντρώνοντας 19.150 molecules.\nΗ Αλεξάνδρα εργάζεται ως βοηθός Μικροβιολόγου σε γνωστό Ιατρικό Διαγνωστικό κέντρο της πόλης και όπως εξομολογείται «έχοντας ολοκληρώσει έναν μεγάλο κύκλο στην ζωή μου, αποφάσισα να προχωρήσω στο επόμενο στάδιο». Πριν από δύο χρόνια πήρε την απόφαση να γραφτεί στο 2The ΕΠΑΛ Κοζάνης, «έγινα κανονική μαθήτρια συμμετέχοντας στα πρωϊνά τμήματα του σχολείου». Όμως για να μπορέσει να παρακολουθήσει το πρωϊνό πρόγραμμα του σχολείου, χρειάστηκε να γίνουν μεγάλες αλλαγές στο ωράριο της εργασίας. «Ευτυχώς οι εργοδότες μου με στήριξαν σε αυτή μου την προσπάθεια, επέλεξα την απογευματινή βάρδια κι έτσι μετά το σχολείο πήγαινα κατευθείαν για δουλειά μέχρι τις εννέα το βράδυ».\nΓια τους αποφοίτους των ΕΠΑΛ και την εισαγωγή τους στα Πανεπιστήμια μέσω Πανελλήνιων εξετάσεων προβλέπεται ειδικό ποσοστό 5%. The 19.150 που συγκέντρωσε η 38 χρόνη Αλεξάνδρα Τζατσου είναι μια πολύ ικανοποιητική βαθμολογία που θα της δώσει την δυνατότητα να διεκδικήσει επάξια μια θέση στην Ιατρική σχολή η ομοειδείς σχολές που ανήκουν στο 3The scientific field. Έχει επιλέξει σχολές στην Θεσσαλονίκη, και προετοιμάζεται για την επόμενη μεγάλη αλλαγή στην ζωή της. Δεν την φοβίζει ότι θα εγκαταλείψει μια σίγουρη και σταθερή δουλειά, δηλώνει αισιόδοξη ότι θα τα καταφέρει και ξεκαθάρισε ότι παράλληλα με τις σπουδές της θα συνεχίσει να εργάζεται για μπορεί να εκπληρώσει το όνειρό της.\nSource:ΑΠΕ ΜΠΕ| ΣΠΥΡΟΣ ΚΟΥΤΑΒΑΣ


Πράσινο Ταμείο: Νέες εντάξεις και πληρωμές έργων ύψους 1,3 εκ. ευρώ\nΠρώτη Δημοσίευση:\tΠαρασκευή, 15. 11. 2019 - 15:41\nH εκ νέου πληρωμή σχεδιών Βιώσιμής Αστικής Κινητικότητας καθώς και πληρωμές έργων Δήμων συνολικού ύψους 1,3 εκ. ευρώ, αποφασίστηκαν κατά τη νέα συνεδρίαση του Δ.Σ. του Πράσινου Ταμείου.\nΑφορούν σε έργα των δήμων Καβάλας, Πηνειού Ηλείας, Ανατολικής Μάνης, Παγγαίου, Χαλανδρίου, Μοσχάτου-Ταύρου και Λαμιέων, όπως ανακοίνωσε το υπουργείο Περιβάλλοντος και Ενέργειας, ενώ επιπλέον, εγκρίθηκαν πληρωμές για εξωστρεφείς δράσεις που πραγματοποίησαν 13 Δήμοι, 2 Πανεπιστήμια και 3 φορείς σε όλη τη χώρα.\nΜέχρι σήμερα, έχουν ενταχθεί 152 έργα από 135 δήμους συνολικού προϋπολογισμού 39,4 εκατ. Εξ' αυτών, ήδη τα 25,2 εκατ. παρακατατέθηκαν σε Ειδικό Δεσμευμένο Λογαριασμό στο Ταμείο Παρακαταθηκών και Δανείων. Για τα υπόλοιπα ενταγμένα έργα η παρακατάθεση είναι σε εξέλιξη. Υπενθυμίζεται ότι ο συνολικός προϋπολογισμός των δύο προσκλήσεων 2017 και 2018 είναι 43 εκατ. ευρώ (23 εκατ. ευρώ για το 2017 και 20 εκατ. ευρώ για το 2018). Οι προσκλήσεις απευθύνονταν σε 172 Δήμους.


Βάτσλικ: «Η ομάδα έβγαλε ενέργεια μετά τον αποκλεισμό από το Champions League»\nΕτικέτες: Ολυμπιακός, Σλόβαν Μπρατισλάβας, Τόμας Βάτσλικ\n| 22.08.2021 | 09:00\nΓια τον αποκλεισμό του Ολυμπιακού από τα πλέι οφ του Champions League, αλλά και την πρώτη του συμμετοχή αναφέρθηκε σε συνέντευξη που έδωσε o Τόμας Βάτσλικ. Συνέντευξη στην εφημερίδα «Realnews» έδωσε ο Τόμας Βάτσλικ. Σε αυτή ο Τσέχος τερματοφύλακας μίλησε για την εικόνα που εμφάνισαν οι «ερυθρόλευκοι» στο παιχνίδι με την Σλόβαν Μπρατισλάβας, μετά τον […]\nΓια τον αποκλεισμό του Ολυμπιακού από τα πλέι οφ του Champions League, αλλά και την πρώτη του συμμετοχή αναφέρθηκε σε συνέντευξη που έδωσε o Τόμας Βάτσλικ.\nΣυνέντευξη στην εφημερίδα «Realnews» έδωσε ο Τόμας Βάτσλικ. Σε αυτή ο Τσέχος τερματοφύλακας μίλησε για την εικόνα που εμφάνισαν οι «ερυθρόλευκοι» στο παιχνίδι με την Σλόβαν Μπρατισλάβας, μετά τον αποκλεισμό από την Λουντογκόρετς στα πλέι οφ του Champions League, τον προσεχή επαναληπτικό με τους Σλοβάκους, αλλά και για την πρώτη του συμμετοχή.\nΞεπεράστηκε το σοκ του αποκλεισμού από τα πλέι οφ του Τσάμπιονς Λιγκ με μια πολύ καλή εμφάνιση και νίκη επί της Σλόβαν. Πως καταφέρατε να αλλάξετε την εικόνα αυτή;\n«Ήταν αυτό που έπρεπε να κάνουμε. Δεν είχαμε άλλα περιθώρια και θέλουμε ο Ολυμπιακός να είναι τουλάχιστον στους ομίλους του Γιουρόπα Λιγκ. Δουλέψαμε πολύ αυτές τι ημέρες και νομίζω πως με την εικόνα μας δείξαμε ότι είμαστε κοντά στο στόχο. Όλοι οι ποδοσφαιριστές έδωσαν τον καλύτερο τους εαυτό, η ομάδα έβγαλε ενέργεια και, μετά τον αποκλεισμό από το Τσάμπιονς Λιγκ, ένα τέτοιο αποτέλεσμα μας δίνει και αυτοπεποίθηση. Όταν κερδίζεις ένας ματς με αυτό το σκορ, έχεις κάθε λόγο να είσαι χαρούμενος».\n«Στο ποδόσφαιρο γίνονται τα πάντα. Ποτέ δεν μπορείς να νιώθεις ασφάλεια και πρέπει να είσαι προσεκτικός και συγκεντρωμένος . Εμείς θα δουλέψουμε και αυτές τις ημέρες για να πάμε στη Σλοβακία πανέτοιμοι ώστε να τελειώσουμε και το δεύτερο κομμάτι του στόχου μας. Θα πρέπει να είμαστε κι εκεί σοβαροί και να κάνουμε μία ακόμη καλή εμφάνιση. Σίγουρα ένα σκορ σαν το 3-0 σου δίνει μια άνεση, αλλά επαναλαμβάνω, πρέπει να ολοκληρώσουμε αυτό που κάναμε πολύ καλά στο γήπεδό μας. Θέλουμε πολύ την πρόκριση και γι΄αυτή θα πάμε εκεί».\n«Ήταν η πρώτη μου συμμετοχή με την ομάδα. Μου άρεσε πολύ ο τρόπος που με υποδέχθηκε ο κόσμος. Μου έδειξαν από την ώρα που μπήκα για προθέρμανση τη στήριξη τους, αλλά και στο ματς. Χαίρομαι που με στήριξαν στην πρώτη μου εμφάνιση, τους ευχαριστώ γι΄αυτό. Εγώ, από την πλευρά μου, θέλω να βοηθήσω την ομάδα να πετύχει τους στόχους της. Γι΄αυτό ήρθα εδώ και θα χαρώ να καταφέρουμε όλοι μαζί σε ένα γήπεδο γεμάτο και με ωραίες στιγμές για τον Ολυμπιακό».


Ο Σολδάνο η λύση… και το πρόβλημα μαζί! - RedNews.gr - Τα νέα του Ολυμπιακού\nΟ Σολδάνο η λύση… και το πρόβλημα μαζί!\nΗ επιθετική γραμμή του Ολυμπιακού αποτελεί ένα από τα μεγάλα μειονεκτήματα του φετινού ρόστερ. Η επιθετική δυστοκία έχει βάλει σε μπελάδες τον Πέδρο Μαρτίνς, από την αρχή της σεζόν, ο οποίος θα έβλεπε τα πράγματα να εξελίσσονται καλύτερα, εάν οι επιθετικοί του έκαναν γκολ τις ευκαιρίες που τους… σέρβιρε η ανάπτυξη της ομάδας.\nΟ Ολυμπιακός ξεκίνησε τη σεζόν με βασικό επιθετικό τον Γκερέρο, εναλλακτική τον Καρίμ Ανσαριφάρντ και τρίτη επιλογή τον Μάνο. Ο Χασάν πήρε την θέση του Καρίμ, ενώ ο Μάνος άφησε την θέση του στον Σολδάνο.\nΣε 18 συμμετοχές στο πρωτάθλημα ο Γκερέρο έχει πετύχει 5 γκολ, τα 4 σε ματς με ευρείες νίκες (Πανιώνιο, Λεβαδειακό, Λαμία και ΠΑΣ) ενώ ουσιαστικά μόνο με τον Παναιτωλικό έδωσε βαθμούς στην ομάδα. Στο Europa League, σε 8 συμμετοχές πέτυχε 4 γκολ, τα τρία κόντρα στην Λουκέρνη, για τα προκριματικά και ένα με αντίπαλο την Μίλαν, στην ήττα με 3-1.\nΟ Χασάν, σε 14 ματς στο πρωτάθλημα έφτασε τα 4 γκολ στο πρωτάθλημα, σκοράροντας δύο φορές μες τον Φλεβάρη, με Πανιώνιο και ΑΕΚ, σε ματς όπου διεύρυνε τη νικη. Στην Ευρώπη είχε 4 συμμετοχές και 2 γκολ, το ένα με τη Ντουντελάνζ και το άλλο με τη Ντιναμό.\nΤο ρεζουμέ της υπόθεσης είναι ότι μάλλον όσα είχαμε να δούμε από τους δύο επιθετικούς, τα έχουμε δει. Ξέρουμε τι να περιμένουμε. Αυτόν που δεν ξέρουμε είναι τον Σολδάνο, ο οποίο έπαιξε αλλαγή για λίγο, σε ένα ματς πρωταθλήματος, μόλις 7 λεπτά με αντίπαλο τον Πανιώνιο, ενώ αγωνίστηκε και στο ματς με την Λαμία, ως δεύτερος επιθετικός, έχοντας όμως πολύ καλή απόδοση.\nΟ Φρανκ Σολδάνο μπορεί να αποτελέσει την λύση στο πρόβλημα που ονομάζεται σκοράρισμα από τους φορ ή να βάλει τον Μαρτίνς σε νέα προβλήματα, αφού εάν δεν δείξει καλά στοιχεία, ο Ολυμπιακός ίσως να ψάξει για τη νέα σεζόν από την αρχή για να στελεχώσει την επιθετική του γραμμή.\nΤελειώνει του Σα


Η ΕΚΤ δέχεται ξανά τα ελληνικά ομόλογα -Από τις 29 Ιουνίου – CITYNEWS: ΕΠΙΛΟΓΕΣ ΕΙΔΗΣΕΩΝ ΚΑΘΗΜΕΡΙΝΗΣ ΕΝΗΜΕΡΩΣΗΣ\nΑρχική / -Ροή Ειδήσεων / Η ΕΚΤ δέχεται ξανά τα ελληνικά ομόλογα -Από τις 29 Ιουνίου\nΗ ΕΚΤ δέχεται ξανά τα ελληνικά ομόλογα -Από τις 29 Ιουνίου\n23/06/2016\tLeave a comment 230 Views\nΤην απόφαση να επαναφέρει το waiver, το καθεστώς της κατ΄εξαίρεση επιλεξιμότητας των ελληνικών ομολόγων, πήρε το διοικητικό συμβούλιο της ΕΚΤ το απόγευμα της Τετάρτης.\nΗ Ευρωπαϊκή Κεντρική Τράπεζα ανακοίνωσε ότι θα κάνει δεκτά ξανά τα ελληνικά ομόλογα ως εγγύηση στις πράξεις κύριας αναχρηματοδότησης των ελληνικών τραπεζών, από τις 29 Ιουνίου.\nΠαράλληλα, η ΕΚΤ άφησε ανοιχτό το ενδεχόμενο συμμετοχής των ελληνικών ομολόγων στο πρόγραμμα ποσοτικής χαλάρωσης. Αυτό όμως θα εξεταστεί αργότερα και αφού πρώτα εξεταστεί η βιωσιμότητα του ελληνικού χρέους.\nΤο βήμα αυτό δίνει ξανά στις ελληνικές τράπεζες πρόσβαση σε φθηνότερα κεφάλαια προκειμένου να καλύψουν το χρηματοδοτικό τους κενό. Σημειώνεται ότι το επιτόκιο μέσω του ELA, από τον οποίον οι ελληνικές τράπεζες έχουν δανειστεί μέχρι σήμερα περίπου 66 δισ. ευρώ, κυμαίνεται στο 1,55%. Από την άλλη πλευρά η χρηματοδότηση απευθείας από την ΕΚΤ παρέχεται με επιτόκιο μόλις 0,05%. Ωστόσο εκτιμάται ότι στην παρούσα φάση μόνο 7 έως 10 δισ. ευρώ μπορούν να μεταφερθούν από τον ELA στην ΕΚΤ, καθώς οι τράπεζες δεν διαθέτουν επαρκείς εγγυήσεις.\n«Το Διοικητικό Συμβούλιο της Ευρωπαϊκής Κεντρικής Τράπεζας (ΕΚΤ) αποφάσισε σήμερα να επαναφέρει την παρέκκλιση (waiver) που επηρεάζει την καταλληλότητα των εμπορεύσιμων χρεογράφων τα οποία εκδίδει ή εγγυάται πλήρως η Ελληνική Δημοκρατία. Με την απόφαση αυτή αναστέλλεται η εφαρμογή των ελάχιστων απαιτήσεων πιστοληπτικής διαβάθμισης ως κριτηρίου καταλληλότητας για τη χρήση αυτών των μέσων ως εξασφαλίσεων. Υπό την προϋπόθεση ότι πληρούν και όλα τα υπόλοιπα κριτήρια καταλληλότητας, μπορούν να χρησιμοποιούνται ως εξασφαλίσεις στις πράξεις νομισματικής πολιτικής του Ευρωσυστήματος.


18 Μαΐου, 2021\t- In\tΤΟΜΟΣ 47\nΝΕΟΤΕΡΑ ΔΕΔΟΜΕΝΑ ΓΙΑ ΤΙΣ ΕΦΑΡΜΟΓΕΣ ΤΟΥ LASER ΣΤΗ ΣΥΓΧΡΟΝΗ ΟΔΟΝΤΙΑΤΡΙΚΗ ΠΡΑΞΗ. ΜΕΡΟΣ ΙΙ: ΕΦΑΡΜΟΓΕΣ ΣΤΟΝ ΤΟΜΕΑ ΤΗΣ ΠΡΟΣΘΕΤΙΚΗΣ\nM. ΓΕΩΡΓΙΟΥ, Ζ. ΔΑΣΚΑΛΑΚΗ, A. ΜΠΑΚΟΠΟΥΛΟΥ\nΣΤΟΜΑ 2019; 47: 077-090\nΗ τεχνολογία του laser εξελίσσεται με αλματώδεις ρυθμούς καθιστώντας πλέον τα οδοντιατρικά lasers ένα αξιόπιστο κλινικό εργαλείο, ικανό να διασφαλίσει συγκρίσιμα ή πολλές φορές και καλύτερα θεραπευτικά αποτελέσματα από τις συμβατικές θεραπευτικές τεχνικές. Ωστόσο, η χρήση των οδοντιατρικών lasers στον τομέα της Προσθετικής είναι σχετικά περιορισμένη. Σκοπός της παρούσας βιβλιογραφικής ανασκόπησης λοιπόν είναι η διερεύνηση και ανάλυση των νεότερων επιστημονικών δεδομένων όσον αφορά στις εφαρμογές των σύγχρονων lasers στον τομέα της Προσθετικής. Από τη βιβλιογραφία προκύπτει ότι λόγω της εξαιρετικής χειρουργικής ακρίβειάς τους, της αιμόστασης και της ομαλής επούλωσης που εξασφαλίζουν μπορούν να χρησιμοποιηθούν αποτελεσματικά για τη διαμόρφωση και προετοιμασία των ούλων πριν από τη λήψη του τελικού αποτυπώματος, για τη χειρουργική επιμήκυνση μύλης κλπ. Οι νεότερες έρευνες αναδεικνύουν την ακτινοβόληση με laser ως μία καινούργια τεχνική επιφανειακής κατεργασίας/ αδροποίησης τόσο των οδοντικών όσο και των κεραμικών επιφανειών και κάνουν λόγο ακόμη για τη συμβολή του στην ατραυματική αφαίρεση παλιών κεραμικών όψεων, χωρίς να καταστρέφεται η αποκατάσταση ή το δόντι. Επίσης, η τεχνολογία του laser χρησιμοποιείται και για την κατασκευή του μεταλλικού σκελετού των προσθετικών αποκαταστάσεων. Ωστόσο, απαιτείται περεταίρω έρευνα προκειμένου να τεκμηριωθούν τα αποτελέσματα χρήσης του laser και να εξαχθούν οριστικά συμπεράσματα. Συνοψίζοντας, τα οδοντιατρικά lasers έχουν αρχίσει να κερδίζουν έδαφος και στον τομέα της Προσθετικής και μπορούν να χρησιμοποιηθούν επικουρικά τόσο σε κλινικές όσο και σε εργαστηριακές διαδικασίες της Προσθετικής.\nΗΛΕΚΤΡΟΝΙΚΟ ΤΣΙΓΑΡΟ ΚΑΙ ΣΤΟΜΑΤΙΚΗ ΥΓΕΙΑ: ΧΡΗΣΗ, ΓΝΩΣΕΙΣ ΚΑΙ ΑΝΤΙΛΗΨΕΙΣ ΦΟΙΤΗΤΩΝ\nI. ΦΡΑΓΚΙΟΥΔΑΚΗΣ, Γ. ΤΣΕΛΕΚΗ, Β. ΑΠΟΣΤΟΛΟΓΛΟΥ, Β.ΤΟΠΙΤΣΟΓΛΟΥ\nΣΤΟΜΑ 2019; 47: 037-042\nΤο ηλεκτρονικό τσιγάρο κερδίζει συνεχώς έδαφος την τελευταία δεκαετία. Η χρήση του ολοένα και αυξάνεται και φαίνεται να είναι αρκετά διαδεδομένο στον εφηβικό και νεανικό πληθυσμό. Ωστόσο, οι γνώσεις για την αρνητική επίδραση που έχει στη γενική και στοματική υγεία είναι περιορισμένες, παρά την τάση αύξησης της χρήσης του.\nΣκοπός της μελέτης είναι: α) η ανεύρεση του ποσοστού των φοιτητών του Αριστοτέλειου Πανεπιστημίου Θεσσαλονίκης (ΑΠΘ) που χρησιμοποιούν το ηλεκτρονικό τσιγάρο, β) η προσέγγιση των αντιλήψεών τους για την επίδραση που πιθανόν ασκείται στη στοματική υγεία και γ) η διερεύνηση της πιθανότητας, οι φοιτητές της Σχολής Επιστημών Υγείας λόγω των γνώσεών τους στον τομέα της βιολογίας, να είναι περισσότερο ενήμεροι για τις αρνητικές επιδράσεις του ηλεκτρονικού τσιγάρου σε σχέση με φοιτητές άλλων σχολών.\nΥλικό και Μέθοδος: Η έρευνα έγινε με τη χρήση ερωτηματολογίου που συμπληρώθηκε στην ηλεκτρονική πλατφόρμα του ΑΠΘ. Οι φοιτητές προσεγγίστηκαν μέσω ηλεκτρονικού ταχυδρομείου που εστάλη σε όλους τους φοιτητές της Σχολής Επιστημών Υγείας και της Σχολής Νομικών, Οικονομικών και Πολιτικών Επιστημών του ΑΠΘ, κατόπιν αδείας που εξασφαλίστηκε από τις διοικήσεις των τμημάτων.\nΑποτελέσματα: Η ανταπόκριση των φοιτητών ανήλθε στο 5,5%. Το ποσοστό αυτών που χρησιμοποιούσαν ηλεκτρονικό τσιγάρο ήταν χαμηλό (4,95%). Παράλληλα, το 68,2% των φοιτητών ήταν ενήμεροι για την αρνητική επίδραση του ηλεκτρονικού τσιγάρου στη στοματική υγεία χωρίς να ανευρίσκεται στατιστικά σημαντική διάφορα ανάμεσα στους φοιτητές των δυο σχολών. Το ποσοστό αυτών που γνώριζαν για την πιθανότητα έκρηξης της συσκευής ανήλθε στο 57,1% και για τις κυτταρικές μεταβολές στους μαλακούς ιστούς στο 41,9%. Δε βρέθηκε στατιστικά σημαντική διάφορα στα επίπεδα επίγνωσης ανάμεσα στους φοιτητές των δυο σχολών.\nΣυμπέρασμα: Χαμηλό ποσοστό φοιτητών χρησιμοποιεί το ηλεκτρονικό τσιγάρο και οι γνώσεις βιολογίας δεν φαίνεται να διαφοροποιούν στατιστικά την επίγνωσή τους για τις βλαπτικές επιδράσεις του στη στοματική υγεία.\nΝΕΟΤΕΡΑ ΔΕΔΟΜΕΝΑ ΓΙΑ ΤΙΣ ΕΦΑΡΜΟΓΕΣ ΤΟΥ LASER ΣΤΗ ΣΥΓΧΡΟΝΗ ΟΔΟΝΤΙΑΤΡΙΚΗ ΠΡΑΞΗ. ΜΕΡΟΣ Ι: ΓΕΝΙΚΑ ΣΤΟΙΧΕΙΑ\nΜ. ΓΕΩΡΓΙΟΥ, Ζ. ΔΑΣΚΑΛΑΚΗ, Α. ΜΠΑΚΟΠΟΥΛΟΥ\nΣΤΟΜΑ 2019; 47: 043-053\nΑπό το 1960 που παρουσιάστηκε η πρώτη μελέτη για την εφαρμογή του laser στους οδοντικούς ιστούς μέχρι και σήμερα έχουν δημοσιευθεί πολυάριθμες μελέτες για τις εφαρμογές του laser στην οδοντιατρική. Λόγω της γρήγορης εξέλιξης της τεχνολογίας και των θετικών θεραπευτικών αποτελεσμάτων όλο και περισσότεροι οδοντίατροι ενδιαφέρονται να αποκτήσουν συσκευές laser και να επωφεληθούν από τις θεραπευτικές δυνατότητες που προσφέρουν. Σκοπός της παρούσας βιβλιογραφικής ανασκόπησης είναι η μελέτη της χρήσης και του τρόπου λειτουργίας των σύγχρονων lasers στην Οδοντιατρική, η διερεύνση των εφαρμογών τους στους σκληρούς και μαλακούς ιστούς της στοματικής κοιλότητας και η παράθεση κατευθυντήριων οδηγιών για την ασφαλή χρήση τους στην κλινική πράξη. Η ακτινοβολία του laser αλληλεπιδρά με τους ιστούς με: ανάκλαση, σκέδαση, διάδοση και απορρόφηση. Η αλληλεπίδραση laser και ιστών επηρεάζεται από μία πληθώρα παραγόντων. Αρκετά είδη laser διατίθενται για οδοντιατρική χρήση, τα οποία εκπέμπουν σε διαφορετικά μήκη κύματος και επιλέγονται με βάση τα χαρακτηριστικά τους και το είδος των ιστών που πρόκειται να ακτινοβολήσουν. Για τους σκληρούς ιστούς ενδείκνυνται υψηλά μήκη κύματος, ενώ για τους μαλακούς ιστούς υπάρχουν περισσότερες επιλογές. Η θεραπεία με lasers χαμηλής ενέργειας αξιοποιεί lasers χαμηλού μήκους κύματος για την επούλωση μαλακών ιστών. Συνοψίζοντας, τα οδοντιατρικά lasers εξελίσσονται συνεχώς. Ο σημερινός οδοντίατρος έχει να επιλέξει ανάμεσα σε αρκετά είδη laser και μήκη κύματος. Οφείλει, επομένως, να είναι ενημερωμένος για τις διαθέσιμες επιλογές, ώστε να μπορεί να τα συγκρίνει και να επιλέγει το κατάλληλο laser κατά περίπτωση λαμβάνοντας τα απαραίτητα μέτρα προστασίας\nΤΕΥΧΟΣ 2 – 4\nO ΠΑΤΡΙΑΡΧΗΣ ΤΗΣ ΣΤΟΜΑΤΟΛΟΓΙΑΣ ΚΑΘΗΓΗΤΗΣ ΓΕΩΡΓΙΟΣ ΛΑΣΚΑΡΗΣ\nΑΘΑΝΑΣΙΟΣ Κ. ΠΟΥΛΟΠΟΥΛΟΣ – Βιβλιοκρισία\nΣΤΟΜΑ 2019; 47: 071\nΟ εμβληματικός ιατρός της στοματικής κοιλότητας Οδοντίατρος και Ιατρός καθηγητής Γεώργιος Λάσκαρης το 1986 ξεκίνησε μια πρωτοπόρα όσο και επίπονη με τα μέσα της εποχής, εκδοτική προσπάθεια, τον Άτλαντα της Κλινικής Στοματολογίας στην Ελληνική γλώσσα από τις Ιατρικές εκδόσεις «Λίτσας» που στα χρόνια που ακολούθησαν μεταφράστηκε σε πολλές γλώσσες, ενώ οι επανεκδόσεις του θα γινόταν απαραίτητο συστατικό κάθε\nιατρικής οδοντιατρικής βιβλιοθήκης παγκοσμίως. H Αγγλική έκδοση που αισίως το 2017 έφτασε στον αριθμό τέσσερα με τίτλο Color Atlas of Oral Diseases: Diagnosis and Treatment (Εκδοτικός οίκος Τhieme) απέσπασε διθυραμβικές κριτικές για την επιστημονική της αρτιότητα με αποτέλεσμα να θεωρείται ένα μνημειώδες επιστημονικό εκδοτικό επίτευγμα στο χώρο της Στοματολογίας.\n2019_Issue2_1-.pdf\tpdf\t(190kb) [ download ]\n2019_Issue2_2.pdf\tpdf\t(224kb) [ download ]\n2019_Issue2_3.pdf\tpdf\t(172kb) [ download ]\n2019_Issue2_4.pdf\tpdf\t(37kb) [ download ]


EL - Ρωσικό ΥΠΕΞ: Οι ΗΠΑ θα λάβουν "σήματα" από τη Μόσχα που θα τις κάνουν να νιώσουν άβολα\nΡωσικό ΥΠΕΞ: Οι ΗΠΑ θα λάβουν “σήματα” από τη Μόσχα που θα τις κάνουν να νιώσουν άβολα\nΗ Ρωσία και οι Ηνωμένες Πολιτείες δεν βρίσκονται στην ίδια σελίδα, αλλά η Μόσχα είναι έτοιμη να αντιδράσει σε οποιαδήποτε πρόταση,\nαν και δεν βλέπει αμοιβαιότητα, δήλωσε τη Δευτέρα ο Ρώσος υφυπουργός Εξωτερικών Σεργκέι Ριάμπκοφ.\n«Οι Ηνωμένες Πολιτείες και η Ρωσία δεν βρίσκονται στην ίδια σελίδα, αλλά παραδοσιακά είμαστε έτοιμοι να αντιδράσουμε σε οποιαδήποτε διατύπωση ερωτήσεων από την πλευρά των ΗΠΑ, αν και η αμοιβαία ετοιμότητα μειώνεται δυστυχώς» δήλωσε ο Ριάμπκοφ σε δημοσιογράφους.\n«Οι Αμερικανοί πρέπει να υποθέσουν ότι μια σειρά από σήματα από τη Μόσχα -δεν αναφέρομαι αυτήν τη στιγμή στη συνάντηση ανώτατου επιπέδου- θα τους κάνει να νιώσουν άβολα , ακόμη και τις επόμενες ημέρες» δήλωσε ο Ριάμπκοφ.\nΛίγες ημέρες νωρίτερα, ο εκπρόσωπος του Κρεμλίνου, Ντμίτρι Πεσκόφ, προειδοποίησε ενάντια στις υψηλές προσδοκίες σχετικά με τα αποτελέσματα που ενδέχεται να φέρει η πρώτη συνάντηση του Ρώσου Προέδρου Βλαντίμιρ Πούτιν και του Αμερικανού ομολόγου του, Τζο Μπάιντεν.\nΥπενθυμίζεται ότι με οι δύο ηγέτες αναμένεται να πραγματοποιήσουν σύνοδο κορυφής στη Γενεύη της Ελβετίας στις 16 Ιουνίου.\nPrevΠροηγούμενο ΆρθροΠαγκόσμιος Οργανισμός Υγείας: Τα κράτη-μέλη συμφωνούν να ενισχύσουν τον ΠΟΥ\nΕπόμενο ΆρθροΤρίτη εισαγγελική έρευνα για παράνομο πάρτι στο ΑΠΘNext


4 Tipps, που θα σε κάνουν πλούσιο φέτος! - Star FM 88.8 The No 1 Hit Music Radio\nYou are at:Home»NEWS»GOSSIP NEWS»4 Tipps, που θα σε κάνουν πλούσιο φέτος!\n4 Tipps, που θα σε κάνουν πλούσιο φέτος!\nBy Νίκος Αρώνης on\t 19 Νοεμβρίου 2020 GOSSIP NEWS\nΣήμερα θέλω να σου δώσω μερικά Tipps από τον Danny Adams, (έναν από τους ανθρώπους που μαθαίνω πολλά) και εύχομαι αυτά να σε πείσουν και να “ζεσταθείς” επιχειρηματικά Online!\nΕίναι Γερμανός και δραστηριοποιείται στην γερμανόφωνη αγορά.\nΕίναι αυτοδημιούργητος εκατομμυριούχος μέσα από το Online Marketing, δηλαδή μέσα από όσα συζητάμε και μαθαίνουμε εδώ στην ενότητα Online Marketing!\nTipp #1 “Μην ξοδεύεις άσκοπα χρήματα.\nΊσως να σκέφτεσαι τώρα: “Μα, ξοδεύω όσο λιγότερα γίνεται!”. Σε συμβουλεύω να το ξανασκεφτείς. Φτιάξε μια λίστα με τα μηνιαία σου έξοδα, για να μπορέσεις να δεις με ακρίβεια, που πάνε τα χρήματα σου. Μετά αναρωτήσου για κάθε σου έξοδο, είχε νόημα; Αν όχι, μην το επαναλάβεις.\nΣου ακούγεται απλό; Για κάνε το και θα δεις…\nTipp #2 “Βγάζε στην άκρη το 10% του εισοδήματος κάθε μήνα”\nΔεν θα σε κάνουν πλούσιο, τα χρήματα που βγάζεις, αλλά τα χρήματα που εξοικονομείς. Θα πρέπει αυτό να το κάνεις με “χαρά”, να εξοικονομείς και να κατέχεις χρήματα. Μόνο όταν έχεις αρκετά χρήματα είσαι άνετος να πάρεις τις επόμενες ορθές αποφάσεις. Τότε θα έχεις την ευκαιρία να επενδύσεις σωστά και επί της ουσίας και να αυξήσεις τα εισοδήματα και την περιουσία σου.\nΑν σου έδωσε κάτι και το Tipp #2, τότε πάμε στο επόμενο;\nTipp #3 “Αύξησε σταδιακά το εισόδημα σου”\nΥπάρχουν πολλοί τρόποι να αυξήσεις το εισόδημα σου. Στην ουσία, το εισόδημα σου ισοδυναμεί με την ποιότητα και την αξία που φέρνεις στην αγορά. Αυτό σημαίνει ότι, αν γίνεσαι ολοένα καλύτερος και εκπαιδεύεσαι παραπάνω σε αυτό που κάνεις, ώστε να αποκτήσεις ακόμα περισσότερες ικανότητες και δεξιότητες, τότε μπορείς να βοηθήσεις καλύτερα άλλους ανθρώπους και μέσα από αυτό να κερδίζεις περισσότερα χρήματα. Για αυτό μην σκεφτείς ποτέ να σταματήσεις να μαθαίνεις!\nΓι’αυτό σε ξαναρωτώ, αν θες να συνεχίσεις να μαθαίνεις και έχεις ξεχάσει να κατεβάσεις το δωρεάν E-Book μου, κάν’το download τώρα εδώ!\nTipp #3 “Σκέψου μακρόπνοα”\nΦυσικά μπορείς να καταπιείς την κατεψυγμένη πίτσα…αλλά μακροπρόθεσμα θα σε παχύνει. Φυσικά μπορείς να ρουφήξεις ένα τσιγάρο…αλλά μακροπρόθεσμα θα σε αρρωστήσει και θα σε πεθάνει. Φυσικά μπορείς να αγοράσεις το καινούργιο iPhone… αλλά μακροπρόθεσμα αυτό θα σε κρατάει φτωχό. Όσο σκέφτεσαι μόνο να ικανοποιήσεις τις ανάγκες σου τώρα, θα παίρνεις συνεχώς αποφάσεις, που μακρόπνοα θα σε υπονομεύουν αρνητικά. Μην το κάνεις! Βάλε μακροπρόθεσμους στόχους και μετά κάνε σε πράξεις αυτά που σε οδηγούν προς τα εκεί. Σβήσε όλα αυτά από τη ζωή σου, που σε κρατάνε μακριά από τους στόχους σου.\nΕύχομαι να σε ενέπνευσαν οι συμβουλές ενός online εκατομμυριούχου και πάνω σε αυτό, ότι αφορά την διαχείριση των χρημάτων σου λέω κι εγώ άκουσε τον!\nΓνωρίζει πολύ καλά για πιο πράγμα μιλάει…\n…αν θέλεις να αλλάξεις την οικονομική σου κατάσταση!\nΚι έχω κι άλλα να σας πω από επιτυχημένους…


«Κανείς δεν έκανε ό,τι εμείς με Σίτι»\nΤετάρτη, 25 Νοεμβρίου 2020 11:58\nΤη βεβαιότητά του ότι ο Ολυμπιακός έχει τη δυνατότητα να κοντράρει τη Μάντσεστερ Σίτι μοιράστηκε ο Πέδρο Μαρτίνς σε συνέντευξη που παραχώρησε στην ιστοσελίδα «Goal». Ο Πορτογάλος τεχνικός των Πειραιωτών στάθηκε στην εμφάνιση των ερυθρολεύκων στο πρώτο ματς της Αγγλίας και δη στο δεύτερο ημίχρονο, υπογραμμίζοντας την κατοχή που είχε ο Θρύλος και μάλιστα σε μια σύγκριση με την Μπάγερν Μονάχου, σχολίασε ότι οι Βαυαροί πιέζουν πολύ πιο έντονα. Αναλυτικά:\nΕπίσης, προκαλούν προβλήματα όταν χάνουν την μπάλα, αφού η αντίδρασή τους για να την ξανακερδίσουν είναι πολύ δυνατή. Αλλά, βλέπω και την Μπάγερν Μονάχου να πρεσάρει όλη την ώρα. Κόντρα στη Σίτι στο δεύτερο ημίχρονο, παίξαμε το παιχνίδι μας.\nΚόντρα στην Μπάγερν, στο δεύτερο ματς από τη στιγμή που ανέλαβα, ποτέ δεν μας έδωσαν τη δυνατότητα να κάνουμε το παιχνίδι μας. Μας έβαλαν σε τεράστια πίεση και ποτέ δεν μπήκαμε στο ματς. Συνεχώς κατέστρεφαν τις προθέσεις μας να επιτεθούμε. Η Μπάγερν έχει μεγαλύτερη ένταση από τη Μάντσεστερ Σίτι».\nΣτην Ελλάδα, είναι φανατικοί οι οπαδοί και είναι ιδιαίτερα καταπληκτικοί στο Καραϊσκάκη. Το ποδόσφαιρο χωρίς οπαδούς δεν είναι το ίδιο και ελπίζω να μπορέσουμε να τους υποδεχθούμε σύντομα».\nΆρης χ Τετάρτη, 25 Νοεμβρίου 2020 19:37 Σύνδεσμος σχολίου\nΔηλαδη τι κάναμε κ. πεδρο? Εγω ειδα οτι φαγαμε 3 γκολ στο ρελαντι! ΠΟΙΑ ΚΑΤΟΧΗ? ας ΜΑΣ ΕΠΑΙΖΑΝ ΜΟΝΟΤΕΡΜΑ ΚΑΙ ΝΑ ΜΗ ΧΑΝΑΜΕ.δηλαδη εισαι ευχαριστημενος απο τις αλλαγες που εκανες και το 1-0 εγινε 3-0 ?\nΚωστας Τετάρτη, 25 Νοεμβρίου 2020 18:21 Σύνδεσμος σχολίου\nΜου θυμίζεις το ανέκδοτο με το τύπο με μαυρισμένο μάτι σπασμένη μύτη χείλια να κρέμονται και τον ρωτάνε τι έγινε ο άλλος και λέει με αυτά που του είπα σηκώθηκε και έφυγε !!!!! Ανέκδοτο έχεις καταντήσει φέτος !!!! Απτό καλοκαίρι στο γράφω πως η χρονιά φέτος είναι πολύ δύσκολη για σένα !!!\nΠΑΤΡΟΚΛΟΣ 7 Τετάρτη, 25 Νοεμβρίου 2020 15:16 Σύνδεσμος σχολίου\nΡε Πέδρο είσαι και σοβαρός άνθρωπος, μη λες κοτσάνες. Μας ρίξανε τρια γκολ για πλάκα και είχανε και ντέρμπι κορυφής 3 μέρες μετά στην Πρεμιερ Λιγκ. Μην λες αυτά που ακουμε από τα καφενεία εδω στην Ελλαδα και γελαμε. Ποια κατοχή; Στο πρώτο ημίχρονο είχαμε ΜΗΔΕΝ τελικές. Πλάκα μας κάνεις; Είσαι και η συμπάθειά μου. Μην λες κοτσάνες και πέφτεις στα μάτια μας


Blaupunkt Cr6wh Clock Radio With Dual Alarm White - Ρολογια (PER.708239)\nΑρχική > Ήχος - Εικόνα > Ραδιόφωνο-Ρολόι > BLAUPUNKT CR6WH CLOCK RADIO WITH DUAL ALARM WHITE\nBLAUPUNKT CR6WH CLOCK RADIO WITH DUAL ALARM WHITE (PER.708239)\n• Τροφοδοσία: DC 5V .\n• Εφεδρική μπαταρία: 1 x CR2032 (battery not incl.).\n• Διαστάσεις (ΠxΥxΒ): 198x66x39 mm.\nBLAUPUNKT CR6WH CLOCK RADIO WITH DUAL ALARM WHITE PER.708239 PER.708239 BLAUPUNKT BLAUPUNKT ΡΟΛΟΓΙΑ Κατηγορία: ΡΟΛΟΓΙΑ •BLAUPUNKT στην κατηγορία ΡΟΛΟΓΙΑ Το ρολόι με ραδιόφωνο BLAUPUNKT CR6SL έχει τόσο μικρό μέγεθος όσο και μεγάλη ορατή οθόνη LCD, η οποία μπορεί επίσης να χρησιμοποιηθεί ως ρολόι στο σπίτι. Για να εξασφαλιστεί η τέλεια ορατότητα τόσο την ημέρα όσο και τη νύχτα, έχει αρκετά βήματα προσαρμογής της έντασης του φωτισμού. Το διπλό ξυπνητήρι μπορεί να ξυπνήσει σε διαφορετικές ώρες δύο διαφορετικά άτομα. Επιπλέον, για κάθε ξυπνητήρι είναι δυνατό να αντιστοιχίσετε μια διαφορετική μορφή ξυπνητηριού - μέσω ενός βομβητή ή στον αγαπημένο σας ραδιοφωνικό σταθμό. Χαρακτηριστικά - Ραδιόφωνο FM PLL με 10 μνήμες σταθμών. - Ρολόι με διπλό ξυπνητήρι και αναβολή. - Ρυθμίσεις ξυπνητηριού (καθημερινά, μέρες εβδομάδας, σαββατοκύριακα). - Μεγάλη οθόνη LED. - Dimmer. - Ξυπνητήρι με ραδιόφωνο ή βομβητή. • Τροφοδοσία: DC 5V .• Εφεδρική μπαταρία: 1 x CR2032 (battery not incl.).• Χρώμα: Λευκό.• Διαστάσεις (ΠxΥxΒ): 198x66x39 mm.• Βάρος: 0.13 Kg.• Εγγύηση: 2 χρόνια. DOA 7 ημερών BLAUPUNKT CR6WH CLOCK RADIO WITH DUAL ALARM WHITE


ΑΡΧΙΚΗ » Γυναίκα » Μαλλιά » Styling » Mediplants Δαφνέλαιο 100ml\nΚωδ. Προϊόντος: 2-3258\nΔαφνέλαιο για την περιποίηση του τριχωτού της κεφαλής\nΤρόπος χρήσης: Επάλειψη με ελαφρό μασάζ του τριχωτού της κεφαλής. Μόνο για εξωτερική χρήση. Προφυλάξεις: Αποφύγετε την επαφή με τα μάτια και τα χείλη. Να χρησιμοποιείται σε υγιές δέρμα. Να φυλάσσεται σε δροσερό μέρος. Μακριά από παιδιά.\nPharmalead Vitorgan Αιμοστατικό Βαμβάκι 2gr


Άγριες Μέλισσες: Το μαύρο lingerie της Θεοφανίας Παπαθωμά και 5 ακόμα για να δοκιμάσεις | Ladylike.gr\nΆγριες Μέλισσες: Το μαύρο lingerie της Θεοφανίας Παπαθωμά και 5 ακόμα για να δοκιμάσεις\nΠιστοί και μη τηλεθεατές της καθημερινής σχεδόν σειράς «Άγριες Μέλισσες», αναμένουν με αγωνία το επόμενο επεισόδιο. Το τελευταίο επεισόδιο που προβλήθηκε σε άφησε να φανταστείς περίπου τι θα συμβεί με την Βιολέτα (aka Θεοφανία Παπαθωμά) και τον Κωνσταντή. Το trailer όμως του επόμενου που παίζει αυτές τις μέρες, όμως κάνει πιο ξεκάθαρα τα πράγματα. Η Βιολέτα περπατά στο συντηρητικό χωριό, φορώντας το μαύρο lingerie της και η διαπόμπευση είναι φυσικό επόμενο. Οι χωριανοί αναστατώνονται και οι τηλεθεατές επίσης.\nΕγώ όμως, από όλο αυτό λέω να κρατήσω το sexiness του μαύρου lingerie της Θεοφανίας Παπαθωμά. Δεν σου λέω κάτι καινούριο προφανώς, αλλά μία υπενθύμιση δεν βλάπτει. Από την εποχή του ’58, όπου διαδραματίζει η ιστορία από τις «Άγριες Μέλισσες» μέχρι σήμερα, το μαύρο lingerie παραμένει διαχρονικό. Χρήσιμο στη γυναικεία ντουλάπα για πολλούς και διαφορετικούς λόγους ανά εποχή.\nΤο lingerie τότε…\nΠολύ πρόσφατα άρχισε το lingerie να απενοχοποιείται και να φοριέται και σαν φόρεμα. Ειδικά τις δεκαετίες του ’50 και του ’60, το lingerie λειτουργούσε σαν εσώρουχο και μόνο. Μόνο ο άντρας σου μπορούσε να σε δει με να το φοράς και αποκλειστικά στην κρεβατοκάμαρα. Η εμφάνιση σε κάθε άλλο μέρος, ακόμα κι εντός σπιτιού με αυτό ήταν προκλητική τουλάχιστον. Η διαπόμπευση της Βιολέτας επιβεβαιώνει τα όσα σου λέω. Μπορεί όμως να στα έχει πει και η γιαγιά σου.\nΔεν ξέρω αν βαρέθηκε κάποια ή αν απλά εκτιμήθηκε στιλιστικά. Πλέον όμως το lingerie αποτελεί μία μεγάλη street τάση. Φυσικά ο σχεδιασμός του είναι λίγο διαφορετικός για να μην παραπέμπει σε νυχτικό. Σε κάθε περίπτωση όμως, η διαχρονικότητά του ως εσώρουχο ή homewear δεν μπορεί να αμφισβητηθεί. Το ίδιο και η sexy φύση του. Γι’ αυτό ρίξε μία ματιά στις παρακάτω επιλογές. Μπορεί να σου έρθει η όρεξη να προσθέσεις ένα στη συλλογή σου.\nΜαύρο lingerie με δαντέλα στο ντεκολτέ, Yamamay – 39.95€\nΤο “στιλ χωράφι” από τις Άγριες Μέλισσες είναι η νέα φθινοπωρινή τάση\nΜαύρο lingerie με λεπτομέρειες από δαντέλα, Intimissimi – 65,90€\nΜαύρο νεγκλιζέ, H&M – 24,99€\nGeometric lace μαύρο lingerie, Oysho – 25.99€\nΜαύρο νυχτικό με δαντέλα στο μπούστο, Asos – 33.99€


ΓΙΑ ΤΗΝ ΔΗΜ.ΑΡ: ΤΟ ΤΕΛΟΣ Η’ ΜΙΑ ΝΕΑ ΑΡΧΗ;\nMay 31, 2014 By Mpampis in Uncategorized\nΟι λόγοι που το 6,5% της ΔΗΜ.ΑΡ. έγινε μέσα σε δυο χρόνια 1,1% είναι, ασφαλώς, πολλοί, αλλά, κατά τη γνώμη μου, ο σημαντικότερος παράγοντας ήταν η εμφάνιση του «Ποταμιού». Πράγματι, μετά την αποχώρηση από την Κυβέρνηση, τα δημοσκοπικά ποσοστά της ΔΗΜ.ΑΡ έφθιναν, αλλά η εντύπωση που δινόταν, ήταν, ότι το κόμμα, στις Ευρωεκλογικές θα διατηρούσε την κρίσιμη ιστορικά μάζα των ψηφοφόρων του, ένα ποσοστό, δηλ. κοντά στο 3%.\nΤο ότι αυτό δεν συνέβη οφείλεται, κυρίως-κατά τη γνώμη μου-στην εμφάνιση του «Ποταμιού», που χωρίς να βαρύνεται με «κυβερνητικές αμαρτίες» ,με έναν λόγο πολύ πιο σύγχρονο και επικοινωνιακό από εκείνον της ΔΗΜ.ΑΡ, κατάφερε να απευθυνθεί πολύ πιο αποτελεσματικά στον χώρο που «φλερτάριζε» η Δημοκρατική Αριστερά .\nΑγνοήθηκε προκλητικά και αλαζονικά το ότι ένας ΚΥΡΚΟΣ, ο γιός του αείμνηστου Λεωνίδα, ήταν υποψήφιος ευρωβουλευτής με το «Ποτάμι». Η εκλογή του, μάλιστα, επιβεβαιώνει από κάθε άποψη ότι το «δακτυλίδι» που ο Λεωνίδας είχε «περάσει» στο χέρι του Φώτη, τους τελευταίους μήνες είχε εξαφανιστεί από το δάκτυλό του, αλλά αυτό, δεν το είχε δει κανείς!\nΣτους λόγους ,φυσικά, αυτής της πρωτοφανούς «εξαέρωσης» θα πρέπει να συνυπολογίσουμε:\n1.Την υπόθεση της συμμετοχής και αποχώρησης από την συγκυβέρνηση («θολά και αντιφατικά μηνύματα στους ψηφοφόρους»)\n2.Την πρωτοφανή «ενδοστρέφεια»\n3.Το ότι οι «διάλογοι» με τους διάφορους χώρους και ομάδες της κεντροαριστεράς ,από την στιγμή που εμφανίσανε μηδενική αποτελεσματικότητα, μπορούν να χαρακτηριστούν άνετα προσχηματικοί.( Συζήτηση με τα λάθος άτομα και με τον λάθος τρόπο)\n4.Χαμηλός βαθμός στην «επικοινωνία»\n5.Λανθασμένη εκτίμηση της συνολικής κατάστασης και λανθασμένη στρατηγική\nΚαι τώρα; Τι γίνεται τώρα και τι δεν (πρέπει) να γίνει;\nΑυτό, που κατά τη γνώμη μου, δεν πρέπει να γίνει, είναι διάλογος με την «Ελιά». Δεν μπορούμε να « γλύφουμε εκεί που φτύναμε». Ούτε να συμβάλλουμε στην «παλινόρθωση», αυτών που ,κυρίως ,ευθύνονται για τα δεινά της κοινωνίας μας.\nΑυτό που, επίσης, δεν μπορεί να συζητηθεί είναι η επιστροφή μας στην κυβέρνηση (Για ποιο λόγο να συμβεί αυτό;)\nΚατ αρχάς ,τίθεται το (πρωταρχικό) ερώτημα αν το κόμμα θα πρέπει να συνεχίσει να υπάρχει, αν εκφράζει κάτι στην σύγχρονη ελληνική κοινωνία, αν αυτό το 1,1% σηματοδοτεί το τέλος ή μια καινούρια αρχή. Η απάντηση σε αυτό το ερώτημα, σήμερα, δεν είναι εύκολη! Χρειάζεται έρευνα και εργασία στην κοινωνία για να δοθούν απαντήσεις!\nΑς κάνουμε, όμως, μια υπόθεση εργασίας και ας θεωρήσουμε ότι η ΔΗΜ.ΑΡ πρέπει να εξακολουθεί να υπάρχει. Σε αυτή την περίπτωση πώς θα πρέπει να πορευτεί;\nΣυνειδητά ως μια περιθωριακή δύναμη που θα επιδιώκει μόνιμα την «ανάπτυξη χωρίς ανθρωποθυσίες», την δίκαιη κατανομή των φορολογικών βαρών, τις μεταρρυθμίσεις και όχι απορυθμίσεις, την διαρκή μέριμνα υπέρ τω ν αδυνάτων ή ως «κυβερνώσα αριστερά»;\nΗ στρατηγική επιδίωξη (πλέον) της «κυβερνώσας αριστεράς» προϋποθέτει ότι:\n-Το κόμμα θα λάβει το πολυπόθητο 3% στην επόμενη εκλογική αναμέτρηση\n-Και αν συμβεί αυτό, θα επιδιώξει προγραμματική συμφωνία με τον ΣΥΡΙΖΑ εφόσον είναι πρώτο κόμμα.\nΈνα εναλλακτικό σενάριο, θα μπορούσε να είναι μια προεκλογική συμφωνία με άλλα κόμματα και κινήματα της κεντροαριστεράς ( με το «Ποτάμι» , τους «οικολόγους» και άλλους), για κοινή κάθοδο στις ερχόμενες βουλευτικές εκλογές και με ελάχιστο στόχο την επιδίωξη «συγκυβέρνησης» με άλλα κόμματα στη βάση προγραμματικής συμφωνίας.\nΣε κάθε περίπτωση προαπαιτείται σε προσωπικό επίπεδο επιβεβαίωση αξιών και προθέσεων και σε ομαδικό ανασυγκρότηση, συντονισμένη δράση, πολλή και καλή δουλεία, από όσα μέλη και στελέχη της Δημοκρατικής Αριστεράς αποφασίσουν να «παραμείνουν στο καράβι»!\n(Υ.Γ. Προσωπικά δεν μπορώ να φανταστώ την ΔΗΜ.ΑΡ χωρίς τον Φώτη Κουβέλη-όχι οπωσδήποτε στη θέση του Προέδρου!)\nΜΕΛΟΣ Ν.Ε. ΔΗΜ.ΑΡ ΚΕΦΑΛΟΝΙΑΣ\n« COSTA-COSTA: ΚΥΡΙΑΚΗ 8 ΙΟΥΝΙΟΥ-ΤΟ ΠΡΩΤΟ BEACH PARTY ΤΟΥ ΚΑΛΟΚΑΙΡΙΟΥ\t» ΠΑΡΙΣΗΣ: Ο ΜΟΝΑΔΙΚΟΣ ΔΗΜΑΡΧΟΣ ΠΟΥ “ΚΡΑΤΗΣΕ” ΣΤΑ ΙΟΝΙΑ…


Brujo | Ash vs Evil Dead | Recap Επεισοδίου\nΗ αλητοπαρέα πηγαίνει στον θείο του Pablo, ο οποίος είναι σαμάνος ιερέας. Αυτός, λόγω της ιδιότητας του, γνωρίζει πάνω κάτω τι συμβαίνει και προθυμοποιείται να τους βοηθήσει. Οι 2 γυναίκες που κυνηγάνε τον Ash αρχίζουν να βρίσκουν περισσότερα κοινά στοιχεία μεταξύ τους.\nΟ δαίμονας που καλέσανε δεν εξαφανίστηκε έτσι απλά. Θα τους ζορίσει λίγο μέχρι να καταφέρουν να βρουν μια άκρη με τον θείο του Pablo.\nΚαι πάλι η ιστορία τρέχει γρήγορα. Αν και υπάρχει ένα σημείο με ρετρό μοντάζ, που μας λέει ότι πρέπει να κερδίσουν κάποια λεπτά.\nΗ υπόθεση εδώ περιπλέκεται λίγο παραπάνω και μας αγχώνει λίγο γιατί ο Ash είναι σε ένα δικό του κόσμο υπό την επήρεια παραισθητικών και στην δικιά μας μεριά το κακό χορεύει πεντοζάλη.\nΑκόμα μια φορά, την φοβερή σκηνογραφία.\nΤο κακό, αισθητικά, χέρι του Ash.\nΤα πολύ όμορφα 2nd unit πλάνα της διαδρομής του τροχόσπιτου.


Με «Ήχο και Φως» τιμά τα 200 χρόνια από την Ελληνική Επανάσταση ο Δήμος Φαρσάλων.\nΤα 200 χρόνια από την Ελληνική Επανάσταση θα τιμήσει ο δήμος Φαρσάλων ανήμερα της 25ης Μαρτίου, με εκδηλώσεις προσαρμοσμένες στις ειδικές συνθήκες της πανδημίας.\nΟι εκδηλώσεις θα πραγματοποιηθούν με περιορισμένο αριθμό ατόμων για λόγους δημόσιας υγείας και αυστηρής τήρησης, σύμφωνα με τις ισχύουσες υγειονομικές διατάξεις για την αντιμετώπιση του κινδύνου διασποράς του κορωνοϊού COVID19 (ΦΕΚ 996/Β'/13 Μαρτίου 2021) και σύμφωνα με τις υποδείξεις και εγκυκλίους του Υπουργείου Εσωτερικών.\nΕπίσης, η κατάθεση στεφάνων από τα σχολεία της πόλης στις 24/03/2021 δεν θα πραγματοποιηθεί.\n• ΕΠΑΡΣΗ ΣΗΜΑΙΑΣ - 8.00'\n• ΔΟΞΟΛΟΓΙΑ ΣΤΟΝ ΙΕΡΟ ΝΑΟ ΑΓΙΑΣ ΠΑΡΑΣΚΕΥΗΣ 10.30μμ\n• ΕΠΙΜΝΗΜΟΣΥΝΗ ΔΕΗΣΗ στο ηρώο - 12.00π.μ\n• XΑΙΡΕΤΙΣΜΟ ΘΑ ΑΠΕΥΘΥΝΕΙ Ο ΔΗΜΑΡΧΟΣ ΦΑΡΣΑΛΩΝ\n• ΚΑΤΑΘΕΣΗ ΣΤΕΦΑΝΩΝ\n• ΣΙΓΗ ΕΝΟΣ ΛΕΠΤΟΥ ΣΤΗ ΜΝΗΜΗ ΤΩΝ ΕΝΔΟΞΩΝ ΝΕΚΡΩΝ\n• ΕΘΝΙΚΟΣ ΥΜΝΟΣ\n• Τέλος Τελετής\nΜΕ «ΗΧΟ ΚΑΙ ΦΩΣ»\nΟ Δήμος Φαρσάλων εξάλλου, στο πλαίσιο των εορτασμών για τα 200 χρόνια από την Ελληνική Επανάσταση και λαμβάνοντας υπόψιν τα περιοριστικά μέτρα λόγω της πανδημίας, έχει προγραμματίσει μια σειρά δράσεων για να τιμήσει την ιστορική για την πατρίδα μας ημέρα χωρίς την συμμετοχή των πολιτών. Η εκδήλωση θα ονομάζεται «Ήχος και Φως».\nΟι δράσεις με Φως θα περιλαμβάνουν τον φωτισμό του Δημαρχείου, του πολιτιστικού κέντρου Φαρσάλων, του Πύργου Δεληδημητρίου και του Πύργου Καραμίχου με τις μορφές της Ελληνικής Επανάστασης, τα βράδια στις 24 και στις 25 Μαρτίου.\nΔύο μπάνερ με τις μορφές των ηρώων θα κοσμούν για όλο τον χρόνο το Δημοτικό κατάστημα της πόλης.\nΟι δράσεις με Ήχο θα περιλαμβάνουν ένα δίωρο μουσικό πρόγραμμα το οποίο θα ακούγεται στις δύο κεντρικές πλατείες της πόλης, το απόγευμα στις 24 και το πρωί στις 25 Μαρτίου. Θα περιλαμβάνει εκτός από τραγούδια συνυφασμένα με την Ελληνική Επανάσταση και απαγγελίες ποιημάτων από γνωστούς κλασικούς ηθοποιούς.\nΣ' αυτές τις δύσκολες συνθήκες, ας εστιάσουμε το βλέμμα μας στο παρελθόν του γένους μας για να ασκηθούμε στην συνέχεια στον απολογισμό των πεπραγμένων, ώστε να καταστούμε ικανοί να προβαίνουμε σε εκτιμήσεις για το μέλλον. Το να γνωρίζουμε τι σημαίνει 1821 δεν είναι η γνώση μόνο των γεγονότων εκείνων των ημερών, αλλά είναι η αυτοσυνείδηση των Ελλήνων μέσου εκείνων των γεγονότων.


Πρώτη καταχώρηση: Πέμπτη, 10 Οκτωβρίου 2019, 12:05\nTο κινηματογραφικό επταήμερο ξεκινά απόψε με οκτώ νέες ταινίες, οι οποίες μπορούν να ικανοποιήσουν σχεδόν όλα τα γούστα. Η Σελίν Σιαμά σκηνοθετεί τη δραματική ιστορία αγάπης «Το Πορτρέτο Μιας Γυναίκας Που Φλέγεται», η οποία τιμήθηκε στις Κάννες με Βραβείο Σεναρίου και Queer Φοίνικα. Ακολουθεί το ενδιαφέρον γερμανικό ψυχολογικό δράμα «Μη Χαμηλώνεις το Βλέμμα» από τον Φλόριαν Χένκελ, τον δημιουργό της ταινίας «Οι Ζωές των Άλλων»), που έφτασε μέχρι τις υποψηφιότητες για το Όσκαρ Ξενόγλωσσης Ταινίας. Φυσικά υπάρχουν και δύο περιπέτειες εξ Αμερικής καθώς και τρία ντοκιμαντέρ - το ένα αφιερωμένο στον μέγα Ντιέγκο Μαραντόνα. Και βέβαια υπάρχει και η παιδική ταινία κινουμένων σχεδίων της εβδομάδας.\nΜια ιστορία αγάπης που πραγματεύεται με συναισθηματική ακρίβεια την ακαταμάχητη έλξη μεταξύ δύο γυναικών.\nΒρετάνη, Γαλλία, κάπου στα τέλη του 18ου αιώνα. Στη ζωγράφο Μαριάν (Νοεμί Μερλάν) έχει ανατεθεί να φιλοτεχνήσει το γαμήλιο πορτρέτο της Ελοῒζ (Αντέλ Ανέλ), μιας νεαρής γυναίκας που έχει μόλις αφήσει το μοναστήρι και ζει με την κόμισσα μητέρα της (Βαλέρια Γκολίνο) σε έναν απομονωμένο πύργο των γαλλικών ακτών. Για να καταπολεμήσει τη διστακτικότητα της Ελοῒζ, η Μαριάν δεν αποκαλύπτει τον σκοπό της επίσκεψής της αλλά την παρατηρεί καθημερινά ώστε να τη ζωγραφίζει στα κρυφά το βράδυ. Σύντομα, το μυστικό της Μαριάν αποκαλύπτεται και καθώς η κόμισσα αναχωρεί για ένα ταξίδι στην Ιταλία, αφήνει στη νεαρή καλλιτέχνιδα και την κόρη της περιθώριο πέντε ημερών για να ολοκληρωθεί ο πίνακας.\nΔραματική ταινία εποχής, γαλλικής παραγωγής του 2019, σε σκηνοθεσία Σελίν Σιαμά, με τις Νεομί Μερλάν, Αντέλ Ενέλ, Βαλέρια Γκολίνο κα.\nΈνα ενδιαφέρον γερμανικό ψυχολογικό δράμα από τον Φλόριαν Χένκελ, τον δημιουργό της ταινίας «Οι Ζωές των Άλλων»), που έφτασε μέχρι τις υποψηφιότητες για το Όσκαρ Ξενόγλωσσης Ταινίας.\nΈνας νεαρός φοιτητής Καλών Τεχνών ερωτεύεται μια συμφοιτήτριά του, όμως ο καθηγητής και διάσημος γιατρός πατέρας της απορρίπτει την επιλογή της κόρης του. Ορκίζεται τότε να καταστρέψει τη σχέση τους, αγνοώντας όμως πως οι ζωές τους είναι ήδη συνδεδεμένες με ένα σκοτεινό οικογενειακό μυστικό.\nΔραματική ταινία, γερμανικής παραγωγής του 2018, σε σκηνοθεσία Φλόριαν Χένκελ φον Ντόνερσμαρκ, με τους Τομ Σίλινγκ, Σεμπάστιαν Κοχ, Πόλα Μπίρ, Σάσκια Ρόζενταλ, Χάνο Χόφλερ κα.\nΈνας πενηντάχρονος συνταξιούχος δολοφόνος, ο Χένρι Μπρόγκαν, καταδιώκεται από τον εξίσου θανάσιμο εικοσιτετράχρονο κλώνο του. Ο Χένρι, μαζί με τους αδίστακτους συναδέλφους του Ντάνι και Μπάρον, βρίσκονται κυνηγημένοι καθώς διασχίζουν την υφήλιο αναζητώντας την αλήθεια. Αυτό που ανακαλύπτουν θα αναγκάσει τον Χένρι να βρεθεί αντιμέτωπος με τους ανθρώπους που εμπιστευόταν και να αποφασίσει ποιανού η ζωή αξίζει περισσότερο – η δική του ή του κλώνου του;\nΗθοποιοί: Γουίλ Σμιθ, Μαίρη Ελίζαμπεθ Γουίνστεντ, Κλάιβ Όουεν, Μπένεντικτ Γουόνγκ.\n«Ντιέγκο Μαραντόνα» του Ασίφ Καπάντια\n«Ο Κυνηγός της Νύχτας» - Μια αστυνομική περιπέτεια με τον Χένρι Κάβιλ.\nΜια επικίνδυνη συνωμοσία συνδέει έναν ταλαιπωρημένο αστυνομικό και το σώμα που υπηρετεί με έναν αυτόκλητο τιμωρό, οι οποίοι αναζητούν έναν άρρωστο άντρα ο οποίος συνδέεται με απαγωγές και δολοφονίες γυναικών.\nΑστυνομικό ψυχολογικό θρίλερ, αμερικανικής παραγωγής του 2018, σε σκηνοθεσία Ντέιβιντ Ρέιμοντ, με τους Χένρι Καβίλ, Στάνλεϊ Τούτσι, Μπρένταν Φλέτσερ, Μπεν Κίνγκσλεϊ, Αλεξάντρα Νταντάριο κα.\n«Η Οροσειρά των Ονείρων» του Πατρίσιο Γκουζμάν\nΝτοκιμαντέρ, γαλλικής και χιλιανής παραγωγής του 2019, σε σκηνοθεσία Πατρίσιο Γκουζμάν.\nΝτοκιμαντέρ πάνω στην πολιτική κληρονομιά του Τσε Γκεβάρα. Μέσα από συνεντεύξεις ανθρώπων που γνώρισαν τον Τσε Γκεβάρα, σε έξι χώρες που απλώνονται από τη Βολιβία έως το Μεξικό, η ταινία φιλοτεχνεί ένα ολοκληρωμένο πορτρέτο πάνω στη ζωή του επαναστάτη.\nΔεύτερη - εξωγήινη - περιπέτεια για το «Σον το Πρόβατο» της Aardman Animations. Θα προβάλλεται και μεταγλωττισμένο στα ελληνικά.\nΠαράξενα φώτα πάνω από την ήσυχη πόλη του Μόσινγκχαμ σηματοδοτούν την άφιξη ενός μυστηριώδους επισκέπτη. Μία άτακτη και αξιαγάπητη εξωγήινη , η ΛΟΥ-ΛΑ , προσγειώνεται κατά τύχη στη Φάρμα, και ο Σον αρπάζει αμέσως την ευκαιρία για μια γαλαξιακή περιπέτεια με αποστολή να βοηθήσει την ΛΟΥ-ΛΑ να γυρίσει σπίτι της. Η ΛΟΥ-ΛΑ με τις μαγικές εξωγήινες δυνάμεις της εκτός ελέγχου κάνει τη μία καταστροφική σκανδαλιά μετά την άλλη και ο Σον θα πρέπει να οδηγήσει τη φίλη του σε ένα ταξίδι μέσα στο δάσος για να βρουν το χαμένο της διαστημόπλοιο. Ταυτόχρονα μια μυστηριώδης κρατική Αντί- Εξωγήινη Υπηρεσία τους καταδιώκει. Θα μπορέσουν να βρουν το διαστημόπλοιο πριν να είναι αργά;\nΤελευταία ενημέρωση: Πέμπτη, 10 Οκτωβρίου 2019, 12:07


Ολυμπιακός - Μπασκόνια 76-90: Πάνω από τις δυνάμεις του | sport365 Καλαμάτα\nΎστερα από δύο σερί νίκες κόντρα σε Άλμπα και Ζενίτ, ο Ολυμπιακός γνώρισε την ήττα στο ΣΕΦ από τη Μπασκόνια με σκορ 76–90. Οι «ερυθρόλευκοι» υποχώρησαν στο 5-4 έπειτα από 11 αγωνιστικές, τη στιγμή που η Μπασκόνια βελτίωσε το ρεκόρ της σε 5-5.\nΟι Πειραιώτες φάνηκαν επηρεασμένοι από την έλλειψη αγωνιστικής δράσης (δεν έπαιξαν στη «διαβολοβδομάδα»), αλλά και από τις πέντε απουσίες τους (Χάρισον, Έλις, Βεζένκοφ, Χαραλαμπόπουλος, Ζαν-Σαρλ), βγάζοντας κούραση στα τελευταία λεπτά. Έκαναν κακό πρώτο ημίχρονο (31-47), το πάλεψαν στο δεύτερο, αλλά στο τέλος ξέμειναν από δυνάμεις.\nΟι Βάσκοι ήταν εντυπωσιακά εύστοχοι στην αναμέτρηση (13/26 δίποντα-50%, 11/18 τρίποντα-61.1%), πήραν τη μάχη στα ριμπάουντ (22-29), μοίρασαν 23 ασίστ και δεν άφησαν να τους επηρεάσουν τα 19 λάθη που έκαναν στο ματς. Έκανε τη διαφορά στο παιχνίδι ο καταπληκτικός Πιέρια Χένρι (17 πόντοι, 11 ασίστ, 3 κλεψίματα), βάζοντας μεγάλα σουτ, ενώ ήταν σε τρομερή κατάσταση και ο Ζόραν Ντράγκιτς (18 πόντοι, 4/5 δίποντα, 3/6 τρίποντα).\nΑπό τον Ολυμπιακό ξεχώρισαν οι Γιώργος Πρίντεζης (15 πόντοι, 5 ριμπάουντ) και Κώστας Σλούκας (15 πόντοι, 3 ασίστ), με τον Χασάν Μάρτιν να παίζει για 37 λεπτά (12 πόντοι, 8 ριμπάουντ).\nΈσπασε τα… καλάθια ο Σακίλ ΜακΚίσικ (12 πόντοι, 0/6 τρίποντα) από την περιφέρεια, ενώ ήταν κομβικό το σημείο στο 34′. Οι γηπεδούχοι μείωσαν τη διαφορά (60–67) στο 33′, αλλά στη συνέχεια ένα αντιαθλητικό φάουλ του Βασίλη Σπανούλη έκοψε το “ερυθρόλευκο” μομέντουμ.\nΤα ομαδικά στατιστικά του Ολυμπιακού: 20/35 δίποντα, 7/22 τρίποντα, 15/18 βολές, 25 ριμπάουντ (16 αμυντικά – 9 επιθετικά), 12 ασίστ, 9 κλεψίματα, 13 λάθη\nΤα ομαδικά στατιστικά της Μπασκόνια: 20/30 δίποντα, 13/26 τρίποντα, 11/18 βολές, 32 ριμπάουντ (22 αμυντικά – 1 επιθετικά0), 23 ασίστ, 8 κλεψίματα, 19 λάθη, 2 μπλοκ